Арцём Уладзіміравіч Мілеўскі

{{футбаліст
| імя                          = Арцём Мілеўскі
| партрэт                      =Artem Milevskyy-ua.jpeg 
| мянушкі                      = 
| поўнае імя                   = Арцём Уладзіміравіч Мілеўскі
| дата нараджэння              = 
| месца нараджэння             = 
| грамадзянства                = 
| рост                         = 
| вага                         = 
| пазіцыя                      = нападнік
| цяперашні клуб               = 
| нумар                        = 
| моладзевыя клубы             = 
| клубы                        = 
| нацыянальная зборная         = 
| медалі                       =

{ style="background: transparent"
    
}
| абнаўленне дадзеных аб клубе = 13 верасня 2021
| абнаўленне дадзеных аб зборнай = 2014
}}

**Арцём Мілеўскі** (; нар. , ) — украінскі футбаліст беларускага паходжання, нападнік. Ігрок нацыянальнай зборнай Украіны (2006—2012).

Сястра — Ксенія Уладзіміраўна Мілеўская.

## Клубная кар’ера 
Пачынаў кар’еру ў Беларусі, з сямі гадоў трэніраваўся ў мінскай школе «Змена».

У 2000 года ва ўзросце 15 гадоў пераехаў ва Украіну і паступіў у футбольную акадэмію трэнера Паўла Якавенкі. У 2001—2002 гадах за другую каманду «Барысфена», а пасля трапіў у сістэму кіеўскага «Дынама». Спачатку выступаў за другую каманду, з 2005 года замацаваўся ў першай камандзе «Дынама».

У лістападзе 2012 года галоўны трэнер «Дынама» Алег Блахін перавёў Мілеўскага ў дубліруючы склад. Цікавасць да іграка сталі праяўляць розныя клубы. У верасні 2013 года па заканчэнні кантракта пакінуў «Дынама» і стаў іграком турэцкага «Газіянтэпспора», аднак ужо 31 снежня таго ж года разарваў пагадненне з турэцкім клубам з-за нявыплаты заробку.

У лютым 2014 года на правах свабоднага агента стаў іграком казахстанскага клуба «Актабэ», аднак не здолеў паспяхова прайсці медыцынскі агляд, і пераход быў скасаваны. У ліпені 2014 года стаў іграком харвацкага «Хайдука». У сезоне 2014 правёў за клуб 27 матчаў (21 у чэмпіянаце Харватыі, 5 у Кубку і 1 Лізе Еўропы), забіў 3 галы (усе ў чэмпіянаце). У верасні 2015 года датэрмінова разарваў кантракт з «Хайдукам». Неўзабаве, у кастрычніку стаў іграком клуба «Спліт», які ўзначальваў былы ігрок кіеўскага «Дынама» Горан Сабліч, але ўжо праз месяц вымушаны быў яго пакінуць.

У канцы 2015 — пачатку 2016 гадоў знаходзіўся ў Беларусі, дзе цікавасць да Арцёма праяўлялі мінскае «Дынама» і барысаўскі БАТЭ. У лютым 2016 года нападнік падпісаў кантракт з румынскай «Канкордыяй». З паўгады ў «Канкордыі» забіў 5 галоў у чэмпіянаце Румыніі.

1 верасня 2016 года стаў іграком расійскага клуба «Тосна». Па выніках сезона 2016/17 дапамог «Тосна» выйсці ў Прэм’ер-лігу. У ліпені 2017 года разарваў кантракт з расійскім клубам і неўзабаве вярнуўся ў Беларусь, падпісаўшы кантракт з брэсцкім «Дынама». У складзе брэстчан стаў асноўным нападнікам, у другой палове сезона 2017 правёў за клуб 18 матчаў (15 у чэмпіянаце, 1 у Кубку і 2 у Лізе Еўропы) і забіў 5 галоў (усе ў чэмпіянаце). У ліпені 2018 года па пагадненні бакоў пакінуў брэсцкі клуб.

У жніўні 2018 года перайшоў у венгерскі клуб «Кішварда». У студзені 2019 года вярнуўся ў брэсцкае «Дынама», падпісаўшы двухгадовы кантракт. У сезоне 2019 у якасці трывалага іграка асновы дапамог дынамаўцам стаць чэмпіёнамі Беларусі. Заставаўся іграком асновы ў 2020 годзе, толькі ў канцы сезона стаў часцей выхадзіць на замену.

У снежні 2020 года перайшоў у «Мынай», гуляў за гэты клуб да канца сезона 2020/21. У верасні 2021 года абвясціў аб завяршэнні кар’еры.

## Міжнародная кар’ера 
Выступаў за юнацкую зборную Беларусі, апошні матч у яе складзе правёў 28 верасня 2000 года.

Пасля перезду ва Украіну выказаў жаданне выступаць за яе зборную, але Беларуская федэрацыя футбола не жадала саступаць Федэрацыі футбола Украіны перспектыўнага іграка. Пачаўся скандал, у які ўмяшаўся прэзідэнт ФІФА Ёзэф Блатэр. У выніку была дасягнута дамоўленасць, і беларускі бок адмовіўся ад Мілеўскага, які на той час ужо атрымаў грамадзянства Украіны.

Не згуляўшы ніводнага матча за нацыянальную зборную, быў заяўлены на фінальную частку чэмпіянату свету 2006 у Германіі. Там і дэбютаваў у зборнай, выйшаўшы ў матчы супраць Саудаўскай Аравіі на замену на 86-й хвіліне замест Андрэя Шаўчэнкі. У матчы 1/8 фіналу супраць Швейцарыі ў серыі пасляматчавых пенальці выканаў удар у «стылі Паненкі», які стаў галявым. Усяго правёў 4 матчы на чэмпіянаце свету.

Пазней гуляў за зборную ў адборачных цыклах да чэмпіянату Еўропы 2008 і чэмпіянату свету 2010, у апошнім быў іграком асноўнай абоймы. Прымаў удзел у хатнім для Украіны чэмпіянату Еўропы 2012, дзе правёў усе 3 матчы.

## Дасягненні 
*   Чэмпіён Украіны (3): 2003/04, 2006/07, 2008/09
*   Срэбраны прызёр чэмпіянату Украіны (6): 2004/05, 2005/06, 2007/08, 2009/10, 2010/11, 2011/12
*  Уладальнік Кубка Украіны (4): 2002/03, 2004/05, 2005/06, 2006/07
*  Уладальнік Суперкубка Украіны (3): 2006, 2009, 2011
*  Найлепшы бамбардзір украінскай Прэм’ер-лігі: 2009/10
*  Футбаліст года Украіны: 2009
*   Чэмпіён Беларусі: 2019
*  Уладальнік Кубка Беларусі: 2018
*  Уладальнік Суперкубка Беларусі (3): 2018, 2019, 2020
*  У спісе 22 найлепшых ігракоў чэмпіянату Беларусі (2): 2017, 2019
* Срэбраны прызёр моладзевага чэмпіянату Еўропы: 2006

## Крыніцы 
## Спасылкі 
* Мілеўскі: «Лепшая жанчына — гэта Ліга чэмпіёнаў!»
* Падрабязнасці працэдуры змены грамадзянства Мілеўскім

Катэгорыя:Футбалісты Украіны
Катэгорыя:Ігракі зборнай Украіны па футболе
Катэгорыя:Ігракі ФК Мынай
Катэгорыя:Ігракі ФК Дынама Брэст
Катэгорыя:Ігракі ФК Кішварда
Катэгорыя:Ігракі ФК Тосна
Катэгорыя:Ігракі ФК Канкордыя К’яжна
Катэгорыя:Ігракі ФК Спліт
Катэгорыя:Ігракі ФК Хайдук Спліт
Катэгорыя:Ігракі ФК Газіянтэпспор
Катэгорыя:Ігракі ФК Дынама Кіеў
Катэгорыя:Ігракі ФК Дынама-2 Кіеў
Катэгорыя:Ігракі ФК Дынама-3 Кіеў
Катэгорыя:Ігракі ФК Барысфен-2 Барыспаль